 2 Ihe E Mere 1  Aka wee na-esi Sọlọmọn nwa Devid ike nọbụbụeze ya, Jehova bụ Chineke ya nọnyeere ya ma na-eme ka ọ dị nnọọ ukwuu.Sọlọmọn wee gwa Izrel dum okwu, gwakwa ndị isi nke otu puku otu puku ndị agha na ndị isi nke otu narị otu narị ndị agha nakwa ndị ikpe na ndị isi niile nke Izrel dum, bụ ndị isi nke ọnụmara dị iche iche.Sọlọmọn na ọgbakọ ahụ dum ya na ha nọ wee gaa nebe dị elu nke dị na Gibiọn; nihi na ọ bụ nebe ahụ ka ụlọikwuu nzute nke ezi Chineke dị, bụ nke Mozis ohu Jehova wuru nala ịkpa.Otú ọ dị, Devid esiwo na Kiriat-jierim bugote igbe ezi Chineke nebe Devid kwadebeere ya, nihi na ọ maara ya ụlọikwuu na Jeruselem.A dọbakwara ebe ịchụàjà e ji ọla kọpa rụọ, nke Bezalel nwa Yuraị nwa Họọ rụrụ, nihu ụlọikwuu Jehova; Sọlọmọn na ọgbakọ ahụ jụkwara ase nihu ya, dị ka ha na-emebu.Sọlọmọn wee chụọ àjà nihu Jehova nebe ahụ nelu ebe ịchụàjà ahụ e ji ọla kọpa rụọ nke dị nụlọikwuu nzute, o wee jiri otu puku anụ chụọ àjà nsure ọkụ nelu ya.Nabalị ahụ, Chineke pụtara ìhè nihu Sọlọmọn wee sị ya: Rịọ m! Gịnị ka m ga-enye gị?Sọlọmọn wee sị Chineke: Ọ bụ gị gosiri Devid nna m obiọma dị ukwuu, ọ bụkwa gị mere m eze nọnọdụ ya.Ugbu a, Jehova Chineke, ka nkwa i kwere Devid nna m mezuo, nihi na ọ bụ gị mere m eze ka m chịwa ndị dị ọtụtụ dị ka ájá dị nala.Nye m amamihe na ihe ọmụma ka m wee na-apụ, na-abata nihu ndị a, nihi na ònye pụrụ ikpe ndị gị nke a dị ọtụtụ ikpe?Chineke wee sị Sọlọmọn: Ebe ọ bụ nke a bụ ihe dị gị nobi, ị rịọghịkwa ka m nye gị akụnụba na nsọpụrụ ma ọ bụ ka m nye gị mkpụrụ obi nke ndị kpọrọ gị asị, ị rịọghịkwa ọbụna ka m nye gị ogologo ndụ, kama ị rịọrọ ka m nye gị amamihe na ihe ọmụma ka i wee na-ekpe ndị m ikpe, bụ ndị m mere ka ị bụrụ eze ha,m ga-enye gị amamihe na ihe ọmụma; m ga-enyekwa gị akụnụba na nsọpụrụ nókè ọ na-enweghị ndị eze bu gị ụzọ nwere ya nakwa nókè ọ na-enweghị onye ga-enwe ya mgbe ị nwụsịrị.Sọlọmọn wee si nebe dị elu nke dị na Gibiọn, nihu ụlọikwuu nzute, lọta na Jeruselem wee na-achị Izrel.Sọlọmọn wee na-enweta ụgbọ ịnyịnya na ịnyịnya agha, o wee nwee otu puku ụgbọ ịnyịnya na narị anọ nakwa puku ịnyịnya agha iri na puku abụọ. O wee debe ha nobodo dị iche iche a na-edebe ụgbọ ịnyịnya nakwa nebe dị eze nso na Jeruselem.Eze wee mee ka ọlaọcha na ọlaedo dịrị ọtụtụ ka nkume na Jeruselem; o mekwara ka osisi sida dịrị ọtụtụ ka osisi sịkamọ ndị dị na Shefila.Sọlọmọn sikwa nIjipt na-azụbata ịnyịnya, ọ bụkwa ndị na-azụrụ eze ahịa na-azụbata ìgwè ịnyịnya ndị ahụ.Ha na-eji narị mkpụrụ ego ọlaọcha isii esi nIjipt azụbata otu ụgbọ ịnyịnya, ha na-ejikwa otu narị mkpụrụ ego ọlaọcha na iri ise azụbata otu ịnyịnya; ọ bụkwa otú ahụ ka ndị eze niile nke ndị Het na ndị eze Siria si azụbata ha. Ọ bụ naka ndị eze a ka ha si azụbata ha. 